**CYNGOR BWRDEISTREF SIROL BLAENAU GWENT**

**ADRODDIAD BLYNYDDOL CYNGHORWYR**

Dyma’r adroddiad gan y Cynghorydd a enwir uchod am eu gweithgareddau allweddol dros y flwyddyn a ddiweddodd 30 Ebrill 2023. Caiff ei ddarparu er gwybodaeth pob etholwr ac nid ar gyfer unrhyw ddiben arall.

*Cyfarwyddiadau cwblhau: Mae cynghorwyr yn rhydd i gynnwys cymaint neu cyn lleied o wybodaeth ag y dymunant ym mhob adran. Fodd bynnag dylid cadw’r adroddiad hwn i’r fformat yma gydag* ***uchafswm o 2 dudalen.***

**Cynghorydd: Helen Cunningham**

**Plaid: Llafur Cymru**

**Ward: Llanhiledd**

|  |
| --- |
| **Adran 1 – Rolau a Chyfrifoldebau** |
| Aelod ward ar gyfer Llanhiledd – Cynnwys cymunedau Aberbîg, Brynithel, Llanhiledd, Sant Illtyd a Swffryd.  Dirprwy Arweinydd ac Aelod Cabinet Lle ac Amgylchedd yn cynnwys meysydd, yn cynnwys:   * Dirprwyo dros yr Arweinydd * Rheoli Gwastraff, Ailgylchu, Goleuadau Stryd * Cynnal a Chadw Priffyrdd, Peirianneg, a Chynnal a Chadw yn y Gaeaf * Marchnadoedd, Mynwentydd a Chynnal a Chadw Tiroedd * Arlwyo Ysgolion, Glanhau Adeiladu, Landlord Corfforaethol * Newid Hinsawdd, Datgarboneiddio a Bioamrywiaeth * Iechyd yr Amgylchedd, Safonau Masnach a Thrwyddedu * Datrysiadau Tai (Digartrefedd a Chofrestr Tai Gyffredin) * Polisi Adnewyddu Tai Sector Preifat (Grantiau Addasu a Benthyciadau Gwella a Chynlluniau Effeithiolrwydd Ynni Domestig) * Cymunedau Sipsi, Rome a Theithwyr (Strategaeth a Gweithrediadau) * Strategaeth Cludiant/Cyd-uned Cludiant Teithwyr * Ffyrdd, Diogelwch Ffordd, Gwaith Stryd a Rheoli Llifogydd * Ynni, Cronfeydd Dŵr, Pyllau Glo a Chwareli * Teledu Cylch Cyfyng a Diogelwch y Gymuned |
| **Adran 2: Gweithgaredd Etholaethol** |
| Yn ogystal â nifer o gymorthfeydd stryd a chymorthfeydd ar y cyd, rwyf wedi cynnal cymorthfeydd cynghorydd ward unigol yng Nghanolfan Gymunedol Aberbîg, Canolfan Gymunedol Brynithel, Sefydliad Llanhiledd a Chanolfan Gymunedol Swffryd ar ddyddiau’r wythnos a phenwythnosau.  Rwyf wedi sefydlu a chymryd rhan mewn sesiynau glanhau cymunedol a helfeydd sbwriel mewn partneriaeth gyda phreswylwyr unigol a sefydliadau yn cynnwys y Gwasanaeth Prawf, Cadwch Cymru’n Daclus, GAVO, Tai Calon a thîm Ansawdd Amgylcheddol Lleol y Cyngor. Rwy’n falch i gefnogi a chymryd rhan mewn digwyddiadau a gweithgareddau cymunedol yn cynnwys Ras Hwyl y Draphont, sesiynau glanhau cymunedol BAG a cherdded o amgylch gyda Tai Calon. Rwyf hefyd wedi cymryd rhan mewn ymgynghoriad a chyflwyno ymatebion ar ffermydd gwynt arfaethedig sy’n effeithio ar Ward Llanhiledd.  Rwy’n parhau i dderbyn a gweithio i ddatrys amrywiaeth eang o waith achos fel yr amlinellir islaw: Tai (11), Priffyrdd (9), Gwastraff ac Ailgylchu (7), Llesiant a Budd-daliadau (5), Cynllunio a Thir (4), Gwasanaethau Cymdeithasol (4), Addysg (4), Iechyd yr Amgylchedd (4), Coed a Pherthi (3), Goleuadau Stryd (3). Roedd materion eraill yn cynnwys ymddygiad gwrthgymdeithasol a datblygu rheilffyrdd lleol (6). |

|  |
| --- |
| **Adran 3: Cabinet a Gweithgareddau Craffu** |
| Fel Aelod Cabinet rwyf wedi dod ag amrywiaeth o adroddiadau i’r Cabinet ar gyfer trafodaeth, penderfyniad a gwybodaeth. Mae hyn wedi cynnwys adroddiadau ar ansawdd aer y fwrdeistref, adroddiad blynyddol Gwasanaethau Cymunedol, trosglwyddo Silent Valley Waste Services Cyf, rhaglen gwaith cyfalaf priffyrdd, adolygu strategaeth gwastraff ac ailgylchu, cynllun EcoFlex (effeithiolrwydd ynni) ymysg llawer arall.  Rwyf wedi dirprwyo dros yr Arweinydd mewn amrywiaeth o gyfarfodydd yn cynnwys Prifddinas-Ranbarth Caerdydd a Chymdeithas Llywodraeth Leol Cymru.  Rwy’n falch i fod yn rhan o’r cyngor ac arweinyddiaeth y cyngor a ddyfarnodd Ryddid y Fwrdeistref i Eva Clark, a oroesodd yr holocost a’r fenyw gyntaf i gael dyfarniad Rhyddid y Fwrdeistref. Mae’r un peth yn wir am benderfyniad y cyngor i sicrhau iawn i weithwyr Dechrau’n Deg a gollodd mas ar Gynllun Cydnabyddiaeth Ariannol Llywodraeth Cymru, sefydlwyd gweithgor Costau Byw a dewis cyllido darpariaeth teuluoedd oedd yn derbyn prydau ysgol am ddim dros gyfnod gwyliau haf 2023. |
| **Adran 4: Hyfforddiant a Datblygu** |
| Fel rhan o’r garfan newydd o gynghorwyr, rwyf wedi cymryd rhan mewn hyfforddiant cyflwyno yn cynnwys ar gynllunio, rôl a chyfrifoldebau aelod etholedig, rheolaeth ariannol ac ystod o drosolygon cyfarwyddiaeth.  Fel Aelod o’r Cabinet, rwyf hefyd wedi derbyn hyfforddiant penodol i’r cabinet yn cynnwys drwy WLGA a rwyf wedi cwblhau fy Adolygiad Datblygu Personol yn ddiweddar. |
| **Adran 5: Cynlluniau, Gweithgareddau Arbennig a Materion** |
| Rwyf wedi cyfrannu cyllid ardoll arbennig i Ganolfan Gymunedol Aberbîg, Amgueddfa Abertyleri a’r Cylch, Canolfan Gymunedol Brynithel Celf ar y Blaen, Sefydliad Llanhiledd a Chanolfan Gymunedol Swffryd.  Rwyf wedi mwynhau gweithio mewn partneriaeth gyda Sefydliad Glowyr Llanhiledd, Clwb Llan a Celf ar y Blaen ac aelodau o’r gymuned leol ar brosiect murlun ar gyfer gorsaf bwmp The Fields gyda chefnogaeth Cronfa’r Aelod Llywyddol, cyfrannu cynnydd tâl, yn cynnwys cyllid mewn da gan y sefydliadau oedd yn gysylltiedig. |
| **Llofnod y Cynghorydd:** *H Cunningham*  **Dyddiad:** 20 Hydref 2023 |